**“Latvijas valsts mežu un Valsts kultūrkapitāla fonda atbalstītās Vidzemes kultūras programmas 2020” nolikums**

1. **Vispārēja informācija.**
   1. “Latvijas valsts mežu un Valsts kultūrkapitāla fonda atbalstītā Vidzemes kultūras programma 2020”, turpmāk tekstā - Kultūras programma, ir Vidzemes plānošanas reģiona, turpmāk tekstā - VPR, izstrādāta un īstenota kultūras programma, ko finansē valsts akciju sabiedrība “Latvijas valsts meži” un Valsts kultūrkapitāla fonds, turpmāk tekstā – VKKF.
   2. Kultūras programmas līdzekļi tiek piešķirti konkursa kārtībā. Konkursu izsludina VPR.
   3. Konkursa nolikumu, turpmāk tekstā – Nolikums, izstrādā VPR, to apstiprina VKKF padome.
   4. Kultūras **programmas mērķis ir nodrošināt līdzsvarotu, daudzveidīgu un kvalitatīvu kultūras procesu un tā pieejamību Vidzemē, saglabājot un attīstot Vidzemes novadam raksturīgās vērtības, tradīcijas un kultūrvidi.**
   5. Vidzemes kultūras programmas 2020. prioritātes:
      1. Radošās iniciatīvas – jaunu zināšanu apguve, arodu prasmes, meistarklases, pieredzes apmaiņa, radošās industrijas – amatniecība un dizains;
      2. Nemateriālā kultūras mantojuma saglabāšana un popularizēšana – tradīcijas vietējā kopienā, svētki, gadskārtu ieražas, dziesmu un deju svētku tradīcijas un process, kulinārais mantojums;
      3. Sabiedrības iesaiste kultūras procesa veidošanā – bērnu un jauniešu iesaiste, dalība amatiermākslas kolektīvos, brīvprātīgais darbs, interaktīvas nodarbības;
      4. Vienotā dabas un kultūras mantojuma saglabāšana un popularizēšana – kultūrainavas izpēte un popularizēšana, izpratnes veidošana, objektu un informācijas pieejamība.
   6. Kultūras programmas projektu mērķauditorija ir sekojoša:
      1. Kultūras organizācijas Vidzemes reģionā;
      2. Mūzikas un mākslas skolas un interešu izglītības iestādes;
      3. Vidzemes reģiona pašvaldības;
      4. Valsts, pašvaldību, nevalstisko organizācijas un privātā sektora kultūras un starpnozaru speciālisti;
      5. Vidzemes iedzīvotāji - kultūras produktu un pakalpojumu tiešie patērētāji.
2. **Projektu konkurss, pieteicēji, ierobežojumi projektu iesniegšanai.**
   1. Lai sasniegtu Kultūras programmas mērķi, VPR vienu reizi gadā organizē Kultūras programmas projektu konkursu.
   2. Kultūras programmas projektu konkursā var piedalīties juridiskas personas. Juridiskas personas ir personas, kas reģistrētas Latvijas Republikas Valsts ieņēmumu dienestā kā patstāvīgas vienības ar nodokļu maksātāja reģistrācijas numuru. Fiziskas personas, kas reģistrētas Latvijas Republikas Valsts ieņēmumu dienestā kā saimnieciskas darbības veicējas, šī Nolikuma izpratnē nav atzīstamas par juridiskām personām.
   3. Kultūras programmas projektu konkursā var piedalīties ar neierobežotu projektu skaitu.
   4. Kultūras programmas projektu konkursā atbalstu var saņemt tikai tādi kultūras projekti, kurus plānots īstenot laika posmā **no 2020. gada maija līdz 2020. gada 15. decembrim (ieskaitot), bez pagarināšanas iespējām**.
3. **Projektu iesniegšana.**
   1. Kultūras programmas projektu konkurss tiek izsludināts VPR mājaslapā internetā (<http://www.vidzeme.lv>) un VKKF mājas lapā ([www.kkf.lv](http://www.kkf.lv)). Konkursa pieteikuma veidlapa un Nolikums pieejami VPR interneta mājaslapā [www.vidzeme.lv](http://www.vidzeme.lv), kā arī VKKF interneta mājas lapā [www.vkkf.lv](http://www.vkkf.lv) un VPR birojā Cēsīs, Bērzaines ielā 5, darba dienās no plkst. 9.00 līdz 17.00.
   2. **Projekta pieteikumu** saskaņā ar VPR noteiktiem termiņiem **var iesniegt:**
      1. VPR birojā personīgi vai nosūtot pa pastu (ar noteikumu, ka pasta zīmogs ir piecas dienas pirms konkursa beigu termiņa). Adrese: Bērzaines iela 5, Cēsis, LV 4101;
      2. nosūtot elektroniska dokumenta formā uz e-pastu: [vidzeme@vidzeme.lv](mailto:vidzeme@vidzeme.lv) ar norādi „Latvijas valsts mežu un Valsts kultūrkapitāla fonda atbalstītā Vidzemes kultūras programma 2020” (projekta iesnieguma iesniedzēja atbildīgā amatpersona paraksta projekta iesniegumu ar drošu elektronisko parakstu, apliecina ar laika zīmogu).
   3. **Projekta pieteikums jāiesniedz arī elektroniski** (pdf formātā vienā failā, kas identisks iesniegtajam pieteikumam papīra formātā, norādot projekta pieteikuma iesniedzēju un nosaukumu),nosūtot tolīdz konkursa beigu termiņamuz e-pasta adresi [vidzeme@vidzeme.lv](mailto:vidzeme@vidzeme.lv). E pasta vēstulē tekstā iekopēt projekta kopsavilkumu, identisku projekta pieteikuma tekstam.
4. **Attiecināmās un neattiecināmās izmaksas.**
   1. Kultūras programmas ietvaros nav noteikta minimālā un maksimālā projekta attiecināmo izmaksu summa.
   2. Kultūras programmas ietvaros **tiek noteiktas sekojošas neattiecināmās izmaksas**:

4.2.1. valsts un pašvaldību svētku organizēšanas izdevumi (piemēram, 4. maijs, 18. novembris, Ziemassvētki, Lieldienas, pilsētas / pagasta / novada svētki u.c.);

4.2.2. pasākuma dalībnieku ēdināšana;

4.2.3. pasākuma telpu un norises vietas noformējums;

4.2.4. balvas, prēmijas, dāvanas;

4.2.5. pašdarbības kolektīvu tērpu iegāde vai izgatavošana;

4.2.6. pamatlīdzekļu iegāde pretendenta materiāli tehniskās bāzes papildināšanai;

4.2.7. ārzemju pieredzes apmaiņas braucieni;

4.2.8. infrastruktūras izveides vai uzlabošanas izdevumi.

1. **Projekta noformējums un saturs.**
   1. Projekti iesniedzami **vienā eksemplārā**, latviešu valodā, noformēti uz A4 formāta lapām.

Lai izvairītos no jebkādiem pārpratumiem:

* tekstam jābūt skaidri salasāmam;
* projekts jāiesniedz caurauklots vai sakniedēts ar kniedētāja skavu;
* visām projekta lapām jābūt secīgi sanumurētām, ņemot vērā, ka pirmā lapa ir pieteikuma veidlapa.

Lapas nedrīkst būt ieliktas atsevišķos plastikāta vāciņos, projektu noformēšanai nedrīkst izmantot iesiešanu ar spirāli, brošēšanu, laminēšanu un termoiesiešanu.

Visiem dokumentiem, kas nav latviešu valodā, obligāti jāpievieno tulkojums (var būt bez notariālā apliecinājuma).

* 1. Projekta pieteikums sastāv no:
     1. ***Projekta pieteikuma formas*** *(pielikums Nr. 1):*
* ***projekta pieteikuma veidlapu*** apstiprina ar iesniedzēja organizācijas zīmogu (ja tāds ir); to paraksta pieteicēja organizācijas vadītājs un projekta vadītājs;
* ***projekta aprakstā*** izklāsta projekta nepieciešamības pamatojumu, projekta mērķus un uzdevumus, realizēšanas laiku, vietu un īstenošanas laiku, mērķauditoriju, projekta īstenošanas plānu, publicitāti, rezultātiem, informāciju par projekta īstenotājiem, organizācijas spējām realizēt projektu u.c.;
* ***kopējo tāmi***sastāda EUR, atbilstoši LR nodokļu likumdošanai, kurā norādīts tās pamatojums, iespējamie finanšu avoti un iespējamie ieņēmumi, projekta realizācijai jau esošie finanšu un materiālie resursi, kā arī informācija par nepieciešamo un par jau piesaistīto līdzfinansējumu un tā apmēru. Tāmē atsevišķi jānorāda konkursā prasītais finansējums un tā pozīcijas; tāmē nedrīkst iekļaut tādas tāmes pozīcijas (piemēram, „Citi izdevumi”, „Neparedzētie izdevumi” u.tml.), kurās nav norādīts konkrēts izdevumu veids. ***Projekta pieteikumu*** ar parakstu apliecina organizācijas vadītājs/ atbildīgā amatpersona, apliecinot, ka šajā projekta pieteikuma veidlapā, aprakstā un pievienotajā budžeta tabulā sniegtā informācija ir patiesa un, ka organizācija ir gatava realizēt aprakstīto projektu, ja tiks saņemts atbalsts. Ar savu parakstu projekta pieteicējs apliecina, ka projekta pieteicēja nosaukums, projekta kopsavilkums, atbilstība VKP 2020 prioritātēm, projekta īstenošanas vieta un projekta nepieciešamais finansējums tiks publicēts un pieejams sabiedrības balsojumam.
  + 1. ***projekta vadītāja lietišķā autobiogrāfijas***(CV), kura sniedz informāciju par projekta vadītāja zināšanām, darba pieredzi un profesionālajām iemaņām;
    2. ***iesniedzot ar izdevējdarbību saistītus projektus,*** jāpievieno*–*nodomu protokols vai līgums starp izdevniecību un autoru/sastādītāju, tipogrāfijas priekškalkulācija vai tāme, kā arī manuskripts vai tā daļa (to jāiesūta elektroniski pdf formātā uz [vidzeme@vidzeme.lv](mailto:vidzeme@vidzeme.lv), obligāti norādot iesniedzēju un projekta nosaukumu);
    3. **iesniedzot ar interneta mājaslapas izveidi** vai pārveidošanu saistītus projektus, jāpievieno detalizēts mājaslapas struktūras apraksts un informācija par tās saturu un apjomu, uzturēšanas plānu pēc projekta beigām;
    4. **iesniedzot projektus, kas paredz semināru, darbnīcu, meistarklašu vai citu izglītojošu pasākumu organizēšanu,** jāpievieno lektoru / pasniedzēju autobiogrāfijas (CV);
    5. **iesniedzot projektus, kas paredz koncertu, izrāžu vai citu kultūras pasākumu organizēšanu** sadarbības partnera norises vietā, jāpievieno apliecinājums no sadarbības iestādes (koncertzāles, izglītības iestādes);
    6. **iesniedzot projektus, kas tiek īstenoti ik gadu** (nometnes, festivāli, pasākumi), jāpievieno apraksts par pasākuma izaugsmi, ilgtermiņa ietekmi un jauninājumiem projekta ietvaros.
  1. Projektu pieteikumam var pievienot arī citus pielikumus pēc iesniedzēja ieskata.

1. **VPR nepieņem izskatīšanai un kultūras programmas ietvaros neatbalsta:**
   1. projektus, kas neatbilst konkursa Nolikuma prasībām;
   2. projektus, kas iesniegti pēc konkursa noteiktā termiņa;
   3. projektus, kas jau ir realizēti līdz projektu konkursa iesniegšanas brīdim;
   4. projektus, kuru iesniedzēji nav savlaicīgi nokārtojuši līdzšinējās saistības ar VKKF un VPR;
   5. projektus, kas finansēti VKKF mērķprogrammu “Latvijai-100” un “Daudzpusīgas profesionālās mākslas pieejamības nodrošināšana nacionālas vai reģionālas nozīmes attīstības centros Latvijas reģionos” konkursos;
   6. celtniecības un remontdarbu projektus;
   7. projektus, kuru pamatmērķis ir gūt peļņu;
   8. projektus, kas paredz tikai administratīvā personāla darba algas un projekta administratīvo izdevumu apmaksu;
   9. projektus, kas paredz tikai kultūras pasākumu tehnisko nodrošinājumu (apskaņošanu, apgaismošanu, operatīvo dienestu un apdrošināšanas izmaksas);
   10. projektus, kas paredz nozares darbinieku kvalifikācijas celšanu;
   11. projektus, kas ir saistīti ar politisko partiju aktivitātēm.
2. **Projektu vērtēšanas kritēriji.**
   1. Iesniedzamajiem projektiem ir noteikti šādi administratīvie kritēriji:
      1. projekta iesniegums iesniegts noteiktajā termiņā;
      2. projekta iesniegums ir pilnībā aizpildīts un sagatavots atbilstoši 5. punktā noteiktajām prasībām;
      3. projekta kopējā tāme ir aritmētiski pareiza;
      4. projekta iesniegumā nav neatrunātu labojumu, dzēsumu, aizkrāsojumu, svītrojumu, papildinājumu.

Projekti, kas neatbilst kādam no administratīvajiem kritērijiem, netiek izvērtēti un atbalstīti.

* 1. Projektu kvalitāte tiek vērtēta atbilstoši noteiktajiem kvalitatīvajiem kritērijiem:
     1. projekta atbilstība projektu konkursa mērķiem, prioritātēm un uzdevumiem;
     2. projekta aktualitāte un projekta ieceres unikalitāte iesniegto projektu kontekstā;
     3. projekta aprakstā skaidri formulēta ideja, mērķis, uzdevumi, mērķauditorija, strukturēti izklāstīta realizācijas gaita;
     4. projekta pieteikumā skaidri redzama sasaiste starp projekta mērķi, aktivitātēm un sasniedzamajiem rezultātiem;
     5. projekta paredzamais rezultāts (pārliecina projekta ideja; projekta apraksts liecina par kvalitatīvu iecerētā realizāciju - rodas pārliecība, ka projektu iespējams īstenot tādā formā, kā izklāstīts aprakstā);
     6. atbalsta pretendentam ir atbilstošas spējas un pieredze projekta realizēšanā, projekta vadītājam un projektā iesaistītajām personām - atbilstoša izglītība, līdzšinējā darbības pieredze un kompetence;
     7. projekta tāmes precizitāte un pamatotība (balstīta uz reālām izmaksām; tāmē nav iekļautas nepamatotas izmaksas, izmaksas nav mākslīgi paaugstinātas un atbilst vidējām izmaksām konkrētajā nozarē; tāme atbilst projekta mērķos un uzdevumos paredzētā veikšanai);
     8. projekta ieguldījums kultūrvides attīstībā un saglabāšanā;
     9. sabiedrības ieinteresētība un līdzdalība projekta īstenošanā.

1. **Projektu izskatīšanas kārtība.**
   1. Projektu izskatīšanā tiek iesaistīti:

* Vidzemes plānošanas reģions;
* Vidzemes iedzīvotāji:
* Vērtēšanas komisija;
* Kultūrkapitāla fonda padome.
  1. Projektu atbilstību administratīvajiem kritērijiem izvērtē VPR.
  2. Iesniegtos projektus nodod sabiedrības balsojumam, publicējot [balso.vidzeme.lv](http://www.vidzeme.lv) projekta iesniedzēja un projekta nosaukumu, projekta kopsavilkumu (ne vairāk kā 1500 rakstzīmes), atbilstību VKP 2020 prioritātēm, projekta īstenošanas vietu un projekta nepieciešamo finansējumu. Pielikumā pievienots nolikums “Sabiedrības balsojums par Vidzemes kultūras programmas projektiem”.
  3. Ar sabiedrības balsojuma rezultātiem tiek iepazīstināta Vidzemes kultūras programmas 2020 Ekspertu komisija.
  4. Iesniegtos projektus atbilstoši kvalitatīvajiem kritērijiem izvērtē, par to atbilstību Vidzemes kultūras programmai lemj un priekšlikumus VKKF padomei par finansējuma sadali sagatavo Ekspertu komisija.
  5. Ekspertu komisiju veido trīs VPR izvirzīti pārstāvji (kultūras jomu un reģionu pārzinoši eksperti), divi VKKF pārstāvji un viens pārstāvis no LR Zemkopības ministrijas vai valsts akciju sabiedrības „Latvijas valsts meži”.
  6. Ekspertu komisiju sešu cilvēku sastāvā apstiprina VKKF Padome. Ekspertu komisija ir lemttiesīga, ja sēdē piedalās ne mazāk kā trīs tās locekļi.
  7. Ekspertu komisija pieņem lēmumus, atklāti balsojot, ar vienkāršu balsu vairākumu. Ja balsis sadalās līdzīgi, izšķirošs ir komisijas priekšsēdētāja balsojums.
  8. Ja projektu ir iesniegusi juridiska persona, kuras štata vai ārštata darbinieks ir ekspertu komisijā, viņš nepiedalās diskusijā un lēmuma pieņemšanā par šo projektu.
  9. Ekspertu komisija var pieaicināt sēdēs piedalīties nozaru speciālistus un ekspertus bez balsojuma tiesībām.
  10. Lēmumu par finansējuma sadali pieņem VKKF padome, vadoties pēc Ekspertu komisijas priekšlikumiem.

1. **Projekta iesniedzēja tiesības un pienākumi.**
   1. Projekta iesniedzējs pirms projektu iesniegšanas termiņa beigām var veikt izmaiņas iesniegtajā projektā, papildināt to vai saņemt to atpakaļ.
   2. Ja iesniegtais projekts saņem Kultūras programmas finansējumu, projekta pieteicējam ir pienākums pēc VPR atbildīgo darbinieku pieprasījuma sniegt visu ar projekta īstenošanu saistīto informāciju, lai VPR varētu novērtēt projekta realizācijas kvalitāti un finanšu līdzekļu izmantošanas efektivitāti un lietderību.
   3. Persona, kura iesniedz projektu finanšu līdzekļu saņemšanai, piekrīt visiem projektu konkursa noteikumiem un ir atbildīga par projektā un tā pieteikumā norādīto ziņu patiesumu, kā arī par Latvijas Republikā spēkā esošo normatīvo aktu prasību ievērošanu, realizējot projektu.
   4. Nefinansēto projekta pieteikumu var saņemt VPR viena gada laikā, ja to neizdara - projekta pieteikumu iznīcina.
2. **Konkursa rezultāti.**
   1. Atbildi par konkursa rezultātiem projekta pieteicējam pēc konkursa noslēguma nosūta uz projekta pieteikumā norādīto e-pasta adresi ne vēlāk kā mēneša laikā pēc konkursa noslēguma.
   2. Finansēto projektu saraksti tiek publicēti VPR mājaslapā <http://www.vidzeme.lv> un VKKF mājas lapā [http://www.vkkf.lv](http://www.kkf.lv).
3. **Līguma slēgšana un atskaitīšanās kārtība.**
   1. VPR slēdz līgumu ar atbalstītā projekta pieteicēju par piešķirtā finansējuma saņemšanu un izlietošanu (Projekta finansēšanas līguma projekts Pielikums nr. 2.). Finansējuma saņēmējs, pirms līguma noslēgšanas, iesniedz precizētu projekta finansēšanas tāmi. Tāmē drīkst būt uzrādītas tikai projekta pieteikumā norādītās pozīcijas ne lielākā apmērā par projekta pieteikumā pieprasīto finansējuma apjomu, ja ekspertu komisija, izskatot projektu, nav norādījusi piešķīrumu konkrētām tāmes pozīcijām. Līgums jānoslēdz VPR noteiktajos termiņos. Par iespējamo līguma slēgšanas laiku projekta pieteicējs tiek informēts rakstiski, vienlaicīgi ar atbildi par konkursa rezultātiem.
   2. Finansējuma saņēmējs, ne vēlāk kā trīs nedēļu laikā pēc Projekta īstenošanas beigu termiņa iesniedz atskaiti VPR par finansējuma izlietojumu līgumā paredzētā kārtībā un termiņā, kā arī saturiski par projekta norisi (Atskaites veidlapa Pielikums nr. 3).
   3. VPR kā Kultūras programmas administrētājs, saskaņā ar savstarpēji noslēgto Kultūras programmas finansēšanas līgumu, iesniedz VKKF atskaiti par Kultūras programmas finansējuma izlietojumu un realizācijas gaitu.